EkBass/fiwiki-20250220-pages-articles huggingface dataset:
Lea Savolainen

Lea Tuulikki Savolainen (os. Seppänen, 4. tammikuuta 1946 Toijala – 26. toukokuuta 2010 Hämeenlinna) oli suomalainen poliitikko, joka toimi SDP:n kansanedustajana vuosina 1979–1995. == Elämä == Lea Savolaisen vanhemmat olivat Revonlahdessa syntynyt työnjohtaja Toivo Seppänen ja Marjatta Seppänen. Hän suoritti erikoissairaanhoitajan tutkinnon Tampereen sairaanhoito-opistossa ja työskenteli vuodesta 1970 lähtien sairaanhoitajana Kanta-Hämeen keskussairaalassa, osastonhoitajana Pääjärven kuntoutuskeskuksessa sekä ylihoitajana Hämeenlinnan seudun kansanterveystyön kuntainliitossa. Savolainen valittiin kansanedustajaksi vuonna 1979. Hän oli neljissä peräkkäisissa eduskuntavaaleissa vaalipiirinsä eniten ääniä saanut sosialidemokraatti. Savolainen oli myös presidentin valitsijamies 1978, 1982 ja 1988 sekä Hämeenlinnan kaupunginvaltuuston jäsen 1973-1987 ja 2004-2007. Lisäksi hän oli muun muassa Kirkolliskokouksen jäsen sekä kuului Alkon hallintoneuvostoon. Vuonna 1988 Savolainen suoritti yhteiskuntatieteiden kandidaatin tutkinnon Tampereen yliopistossa. Hänelle myönnettiin myös terveydenhuoltoneuvoksen arvonimi. Sairastuttuaan rintasyöpään vuonna 1996 Savolainen toimi aktiivisesti syöpäjärjestöissä. Hän oli muun muassa Suomen Syöpäpotilaiden hallituksen jäsen ja teki aloitteen vuonna 2002 toimintansa aloittaneen saattohoitokodin Koivikko-kodin perustamisesta Hämeenlinnaan. Sairauden uusiuduttua hänen syöpähoitonsa lopetettiin syksyllä 2009. Lea Savolainen kuoli 64-vuotiaana toukokuussa 2010. == Perhe == Lea Savolaisen puoliso oli insinööri Matti Savolainen. Hänen isänsä Toivo Seppänen (1924-2018) oli sosialidemokraatteja edustanut pitkäaikainen Toijalan kunnanvaltuuston puheenjohtaja ja kunnallisneuvos. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Hämeenlinnan kaupunginvaltuutetut Luokka:Suomalaiset sairaanhoitajat Luokka:Hämeen vaalipiiri Luokka:Vuonna 1946 syntyneet Luokka:Vuonna 2010 kuolleet
Sumbanpyyjuoksija

Sumbanpyyjuoksija (Turnix everetti) on pyyjuoksijoiden sukuun kuuluva viiriäistä muistuttava lintu. Se elää vain Sumban saarella Indonesiassa. Ernst Hartert kuvaili lajin holotyypin Sumban Waingabosta vuonna 1898.The Internet Bird Collection == Lähteet == Luokka:Pyyjuoksijat
Irja Paukkonen

Irja Sisko Paukkonen (o.s. Pettinen, s. 7. lokakuuta 1949 Kuorevesi) on suomalainen juoksija. Hän edusti Viipurin Urheilijoita vuoteen 1984 ja sen jälkeen Lappeenrannan Urheilu-Miehiä. Paukkonen sijoittui Waregemin maastojuoksun MM-kilpailuissa 1973 henkilökohtaisessa kilpailussa kahdeksanneksi ja sai joukkuekilpailussa hopeaa. Seuraavan vuoden Monzan MM- kisoissa hän oli henkilökohtaisessa kilpailussa 38:s ja joukkuekilpailussa pronssilla. Rabatin MM-kilpailuissa 1975 hän oli 33:s ja Düsseldorfissa 1977 37:s, joukkuekilpailussa Suomi oli kummallakin kerralla kahdeksas. Paukkonen edusti Suomea aikuisten maaotteluissa vuosina 1970–1979 sijoittuen parhaimmillaan toiseksi 1 500 metrillä Bydgoszczissa 1977 sekä 3 000 metrillä Blois'ssa 1976 ja Brysselissä 1979. Hän voitti Suomen-mestaruuden 3 000 metrillä Turussa 1976. SM-hopeaa hän sai samalla matkalla 1975 sekä pronssia 800 metrillä 1970, 1 500 metrillä 1975 sekä 3 000 metrillä 1972 ja 1973. Viestijuoksun SM-kilpailuissa hän sai pronssia 4 × 400 metrillä 1975 ja 1976. == Ennätykset == === Ulkoradat === Matka Aika Paikka Vuosi 400 m 60,7 Salo 1975 800 m 2.10,2 Pieksämäki 1975 1 500 m 4.23,74 Bydgoszcz 1977 3 000 m 9.13,7 Bryssel 1979 5 000 m 17.21,2 Kankaanpää 1975 10 000 m 36.51,90 Lappeenranta 1985 Maraton 2.52.33 Vantaa 1976 === Sisäradat === Matka Aika Paikka Vuosi 800 m 2.14,8 Turku 1975 1 500 m 4.28,37 Turku 1977 3 000 m 9.38,8 Vierumäki 1977 == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1949 syntyneet Luokka:Elävät henkilöt
Irmeli Takala

Irmeli Johanna Takala (s. 7. lokakuuta 1945 Helsinki) on suomalainen lääkäri ja poliitikko. Takala toimi kansanedustajana vuosina 1991–1995. Hän edusti Hämeen läänin pohjoista vaalipiiriä ja kuului Kansallisen kokoomuksen eduskuntaryhmään. ==Lähteet== Luokka:Kansanedustajat Luokka:Suomalaiset lääkärit Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Vuonna 1945 syntyneet Luokka:Elävät henkilöt
Luzoninpyyjuoksija

Luzoninpyyjuoksija (Turnix worcesteri) on pyyjuoksijoiden sukuun kuuluva viiriäistä muistuttava lintu. Se elää vain Filippiinien Luzonin saarella. Richard Crittenden McGregor kuvaili lajin holotyypin Luzonin Parañaquesta vuonna 1904.The Internet Bird Collection == Lähteet == Luokka:Pyyjuoksijat
Pirjo-Riitta Antvuori

Pirjo-Riitta Antvuori (s. 9. heinäkuuta 1945 Loimaa) on suomalainen poliitikko. Koulutukseltaan hän on erikoissairaanhoitaja. Antvuori toimi kansanedustajana vuosina 1987–1995 ja 1996–2003. Hän edusti Helsingin vaalipiiriä ja kuului Kansallisen kokoomuksen eduskuntaryhmään. Helsingin kaupunginvaltuutettuna hän toimi vuosina 1977–1992. Antvuori pyrki eduskuntaan jo vuoden 1979 vaaleissa liberaalien ehdokkaana, muttei tullut valituksi.Antvuoren vaalimainos vuoden 1979 eduskuntavaaleihin, Mainosmuseo- sivusto, Mainostajien liitto. Viitattu 29.6.2015. Siviilityönään Antvuori on toiminut Berner Oy:n työterveyshoitajana ja lääkärikeskus Metron toimitusjohtajana. Antvuoren puoliso on vuodesta 1995 ollut kauppatieteiden maisteri Matts Håkan Andersson. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset sairaanhoitajat Luokka:Vuonna 1945 syntyneet Luokka:Elävät henkilöt
Ruostepyyjuoksija

Ruostepyyjuoksija (Turnix pyrrhothorax) on pyyjuoksijoiden heimoon kuuluva viiriäistä muistuttava lintulaji. Se on Australian itä- ja pohjoisosien kotoperäinen laji. John Gould kuvaili lajin holotyypin Uuden Etelä-Walesin Aberdeenista vuonna 1841.The Internet Bird Collection == Lähteet == Luokka:Pyyjuoksijat
Aila Koivistoinen

Aila Hellevi Humalamäki (o.s. Koivistoinen, 19. tammikuuta 1952 Suonenjoki – 1980) oli suomalainen juoksija, joka edusti seuratasolla Kuopion Sisu- Veikkoja. Koivistoinen kuului Suomen joukkueeseen, joka sai hopeaa Waregemin maastojuoksun MM-kilpailujen 1973 joukkuekilpailussa. Henkilökohtaisessa kilpailussa hän oli 50:s. Kalevan kisoissa hän oli parhaimmillaan viides 3 000 metrillä Joensuussa 1972. Uransa lopettanut Koivistoinen kuoli syöpään 28-vuotiaana marraskuussa 1980. == Henkilökohtaiset ennätykset == === Ulkoradat === Matka Aika Paikka Vuosi 800 m 2.20,0 Kuopio 1972 1 500 m 4.40,6 Oulu 1971 3 000 m 10.03,4 Hyvinkää 1973 == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1952 syntyneet Luokka:Vuonna 1980 kuolleet
Kulopyyjuoksija

Kulopyyjuoksija (Turnix velox) on pyyjuoksijoiden sukuun kuuluva viiriäistä muistuttava lintu. Se on Australian kotoperäinen laji, joka elää pääasiassa mantereen sisäosissa. John Gould kuvaili lajin holotyypin Uuden Etelä-Walesin Yarrundista vuonna 1841.The Internet Bird Collection == Lähteet == Luokka:Pyyjuoksijat
Marée Noire

Marée Noire on kanadalaisen death metal -yhtye Beneath the Massacren vuonna 2010 julkaistu EP-levy. Albumi on järjestyksessään yhtyeen toinen EP ja kaiken kaikkiaan neljäs julkaisu. Albumin ranskankielinen nimi Marée Noire () tarkoittaa vertauskuvallisesti raakaöljyn aiheuttamaa saastumista.Beneath the Massacre - Marée Noire Encyclopaedia Metallum. Viitattu 27. lokakuuta 2010 Yhtyeen laulaja Elliot Desgagnésin mukaan vaikka albumin nimen ja sanoituksien voidaan luulla liittyvän sopivan ajankohdankin vuoksi vuoden 2010 Meksikonlahden öljyonnettomuuteen, ne eivät välttämättä suoraan liity toisiinsa. Albumin sanoilla Desgagnés on koittanut selittää Albert Camus'n Sisyfoksen myytti -kirjan tarinan, jolla tarkoitetaan, että ihmisen elämällä ei ole mitään merkitystä eikä sillä kuulukaan olla merkitystä.Elliot Desgagnésin haastattelu exclaim.ca (lokakuu 2010). Viitattu 27. lokakuuta 2010 == Kappaleet == # # # # # == Kokoonpano == * Elliot Desgagnés – laulu * Chris Bradley – kitara * Dennis Bradley – basso * Justin Rousselle – rummut == Arvostelut == * AllMusic: * Kaaoszine: 10/10 ==Lähteet== == Aiheesta muualla == * * Luokka:Beneath the Massacren albumit Luokka:Vuoden 2010 EP:t
Marjatta Vehkaoja

Liisa Marjatta Ilona Vehkaoja (o.s. Voionmaa, s. 9. toukokuuta 1945 Helsinki) on suomalainen kansanedustaja ja poliitikko. Koulutukseltaan hän on valtiotieteiden kandidaatti. Vehkaoja toimi kansanedustajana kolme vaalikautta vuosina 1991–2003. Hän edusti Vaasan läänin vaalipiiriä ja kuului Sosialidemokraattiseen eduskuntaryhmään. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vaasan kaupunginvaltuutetut Luokka:Vaasan vaalipiiri Luokka:Vuonna 1945 syntyneet Luokka:Elävät henkilöt Luokka:Erityisavustajat
Pensaikkopyyjuoksija

Pensaikkopyyjuoksija (Turnix varius), myös T. varia, on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian lounais-, itä- ja kaakkoisosat (nimialalaji varius), Uuden-Kaledonian (alalaji novaecaledoniae), ja Australian lounaisrannikon edustalla sijaitsevan Houtman Abrolhosin saariryhmän (alalaji scintillans). John Latham kuvaili lajin holotyypin Sydneystä vuonna 1801.The Internet Bird Collection == Lähteet == Luokka:Pyyjuoksijat
Pekka Viljanen (poliitikko)

Pekka Einari Viljanen (s. 11. maaliskuuta 1945 Vihti) on suomalainen maanviljelijä ja poliitikko. Koulutukseltaan hän on agrologi ja on toiminut muun muassa Vihdin kunnan maataloussihteerinä ja Vihdin seurakunnan talouspäällikkönä. Viljanen toimi kansanedustajana vuosina 1991–1995. Kansanedustajana hän edusti Uudenmaan läänin vaalipiiriä ja kuului Keskustan eduskuntaryhmään. ==Lähteet== Luokka:Kansanedustajat Luokka:Suomen Keskustan poliitikot Luokka:Vihdin kunnanvaltuutetut Luokka:Uudenmaan vaalipiiri Luokka:Vuonna 1945 syntyneet Luokka:Elävät henkilöt
Pekka Viljanen

Pekka Viljanen voi tarkoittaa seuraavia *Pekka Viljanen, suomalainen poliitikko ja kansanedustaja *Pekka Viljanen, suomalainen juristi ja Turun yliopiston rikosoikeuden professori *Pekka Viljanen, suomalainen kävelijä
Anniina Ballerina

Anniina Ballerina () on piirroshahmo, jonka loivat Katherine Holabird ja Helen Graig kirjasarjassaan Angelina Ballerina. Sarjan ensimmäinen kirja julkaistiin vuonna 1983, ja sen jälkeen on ilmestynyt yli 20 kirjaa. Kirjojen pohjalta on tehty kaksi lasten animaatiosarjaa. == Animaatiosarjat == Ensimmäinen animaatio oli brittiläinen HIT Entertainmentin tuottama 40-jaksoinen piirrossarja. Ensimmäinen jakso näytettiin 4. toukokuuta 2002. Se sai jatkoa syyskuussa 2009 tietokoneanimoidulla Anniina Ballerinalla (). Mattelin ja HIT:in ilmoitettiin vuonna 2015 tekevän uutta animaatiosarjaa Anniina Ballerinasta, ja sen oli tarkoitus julkaista vuonna 2017. == Lähteet == Luokka:Lastenkirjat Luokka:Lastenohjelmat Luokka:Piirrossarjat Luokka:Kuvitteelliset hiiret ja rotat Luokka:Piirroshahmot Luokka:Animaatiosarjat Luokka:Kirjoihin perustuvat televisiosarjat
Hakkarainen

Hakkarainen on suomalainen sukunimi. Tunnettuja Hakkaraisia: *A. Hakkarainen (1848–1931), poliisi, kansanrunoilija ja arkkiveisujen tekijä *Aaro Hakkarainen (1882–1939), maanmittausinsinööri ja näytelmäkirjailija *Aki Hakkarainen (s. 1983), rikollinen *Anna-Kaari Hakkarainen (s. 1979), esikoiskirjailija *Anna-Liisa Hakkarainen (s. 1946), taidemaalari ja kuvataiteilija *Antti Hakkarainen, pianisti, opettaja, säveltäjä ja sovittaja *Eero Hakkarainen (s. 1955), raviohjastaja *Erkki Hakkarainen (s. 1946), malli *Hannes Hakkarainen (1908–1931), nyrkkeilijä *Harri Hakkarainen (s. 1969), keihäänheittäjä *Harri M. Hakkarainen (s. 1970), lääkäri ja urheiluvalmentaja *Hemmo O. Hakkarainen (1920–2014), sotakirjailija *Jani Hakkarainen (s. 1975), filosofi *Jorma Hakkarainen (1930–2019), yritysjohtaja, kauppaneuvos *Jukka Hakkarainen (s. 1977), jääkiekkoilija *Jussi Hakkarainen (s. 1934), eläinlääketieteen professori *Jyrki Hakkarainen (s. 1966), yrittäjä, järjestöjohtaja ja Pohjan ent. kunnanjohtaja *Kalle Hakkarainen (1940–2014), maratonjuoksija *Kari Hakkarainen (s. 1969), pesäpalloilija *Kauko Hakkarainen (1932–2020), jalkapalloilija *Kerttu Hakkarainen (s. 1987), elokuvaaja *Kirsti Hakkarainen (1927–2008), kirjailija *Matti Hakkarainen (1925–2014), rovasti ja kirjailija *Matti Hakkarainen (1893–1918), jääkäriluutnantti *Mikael Hakkarainen (s. 1998), jääkiekkoilija *Mikko Hakkarainen (s. 1976), jääkiekkoilija *Milka Hakkarainen (s. 1984), ruotsinsuomalainen kirjailija, toimittaja ja suomen kielen opettaja *Niilo Hakkarainen (1927–2011), toimitusjohtaja Yhtyneet paperitehtaat Oy *Olli Hakkarainen (1941–1998), kirjailija ja toimittaja *Olli T. Hakkarainen (s. 1946), ekonomi ja toimitusjohtaja *Pentti Hakkarainen (s. 1958), pankinjohtaja *Petteri Hakkarainen (s. 1966), kirjailija ja pakinoitsija *Petri Hakkarainen (Pete Europa, s. 1960), underground-kulttuurin vaikuttaja *Rafael Hakkarainen (1883–1945), diplomaatti *Reino Hakkarainen (1926–1998), pesäpalloilija *Riikka Hakkarainen (s. 1977), golfaaja *Saku Hakkarainen (s. 1994), pesäpalloilija *Tellervo Hakkarainen (1916–2008), talousneuvos ja Lotta Svärd- järjestön vaikuttaja *Teuvo Hakkarainen (s. 1960), poliitikko (PS) *Veikko Hakkarainen (1928–1991), yritysjohtaja, talous- ja kauppaneuvos *Väinö Hakkarainen (1932–2009), vapaapainija. ==Kuvitteellisia henkilöitä== *Herra Hakkarainen, Mauri Kunnaksen kirjoissa seikkaileva hahmo *Urmas Hakkarainen, yksi päähahmoista televisiosarjassa Maalaiskomedia *Virpi Hakkarainen, Urmas Hakkaraisen tytär televisiosarjassa Maalaiskomedia.
Q-luokka (hävittäjä)

Q-luokka oli Britannian kuninkaallisen laivaston vuoden 1940 hätäohjelman () kahdeksan hävittäjän muodostama alusluokka, jonka alukset muodostivat aluksi saattuepalveluksessa niin kutsutun 3. hätälaivueen (). Luokan aluksista kaksi siirrettiin valmistuessaan Australian laivastolle ja lisäksi kolme muuta 1945. == Alukset == Alukset muistuttivat edeltäneitä O- ja P-luokkia, mutta niissä oli suurempi J-, K- ja N-luokissa käytetty runko tasapainottamassa noussutta painopistettä. Aluksille asennettiin vähemmän tykkejä, mutta osa täten käyttämättä jääneestä tilasta muutettiin polttoainesäiliöiksi, jolloin alusten toimintasäde saatiin nostettua 20 solmun nopeudella 3 700 merimailista 4 675 merimailiin. Alusten pääaseiden elevaatio oli ainoastaan 40 astetta, joten niiden ilmatorjuntakyky oli rajallinen. Ilmatorjuntakykyä paransi kuitenkin ilmatorjunnan tulenjohtojärjestelmä, joka laski automaattisesti sytyttimen ajoituksen. Luokan alusten taaempi tykkitorni voitiin korvata miinanraivauskalustolla tai suuremmalla syvyyspommikuormalla. Q-luokan hävittäjätWhitley, M. J. s. 126 Nimi Telakka Kölinlasku Vesille Valmis Kohtalo HMS Quilliam Hawthorn Leslie and Company 19. elokuuta 1940 29. marraskuuta 1941 22. lokakuuta 1942 Alankomaiden laivastolle marraskuussa 1945 nimellä Hr. Ms. Banckert myyty romutettavaksi 8. helmikuuta 1957 HMS Quail Hawthorn Leslie 30. syyskuuta 1940 1. kesäkuuta 1941 7. tammikuuta 1943 osunut miinaan 15. marraskuuta 1943 uponnut hinauksessa 18. kesäkuuta 1944 HMS Quentin J. Samuel White and Company 25. syyskuuta 1940 5. marraskuuta 1941 15. huhtikuuta 1942 uponnut Italian ilmavoimien lentokoneen torpedoimana 2. joulukuuta 1942 HMS Queenborough Swan Hunter and Wigham Richardson, Wallsend 6. marraskuuta 1940 16. tammikuuta 1942 10. joulukuuta 1942 Australian laivastolle lokakuussa 1945 HMAS Queenboroughina tyypin 15 fregatiksi syyskuussa 1955 myyty romutettavaksi 1975 HMS Quality Swan Hunter 10. lokakuuta 1940 6. lokakuuta 1941 7. syyskuuta 1942 Australian laivastolle lokakuussa 1945 HMAS Qualitynä myyty romutettavaksi 10. huhtikuuta 1958 HMS Quadrant Hawthorn Leslie 24. syyskuuta 1940 28. helmikuuta 1942 26. marraskuuta 1942 Australian laivastolle lokakuussa 1945 muutettu fregatiksi 1954 myyty 7. tammikuuta 1963 Australian laivasto Australian laivasto Australian laivasto Australian laivasto Australian laivasto Australian laivasto Australian laivasto HMAS Quiberon White 4. lokakuuta 1940 31. tammikuuta 1941 22. heinäkuuta 1942 myyty romutettavaksi 15. helmikuuta 1972 HMAS Quickmatch White 6. helmikuuta 1941 11. huhtikuuta 1942 30. syyskuuta 1942 myyty romutettavaksi 27. tammikuuta 1972 ==Lähteet== * * * === Viitteet === *
Mika Lumijärvi

Mika Lumijärvi (s. 6. joulukuuta 1970 Rovaniemi) on suomalainen jalkapallovalmentaja ja entinen jalkapalloilija. Pelipaikaltaan hän oli keskikenttäpelaaja, joka pelasi yleensä vasempana laitahyökkääjänä. Lumijärvi on Rovaniemen Palloseuran omia kasvatteja, mutta teki ensiesiintymisensä RoPS:n paidassa vasta 25-vuotiaana, vuonna 1996. Sitä ennen hän oli pelannut alasarjoissa muun muassa Karihaaran Visan Pallossa sekä Rovaniemen Kanuunoissa. ==Pelaajaura== Lumijärvi kuului siihen joukkueeseen, joka voitti A-juniorien Suomen mestaruuden vuonna 1988. Hän pelasi kaudella 1996 ensimmäisen ottelunsa Veikkausliigassa vieraskentällä FinnPaa vastaan 28. heinäkuuta pelatussa ottelussa. Ensimmäisen liigamaalinsa hän teki kaudella 11. kesäkuuta 1997 Vaasan Palloseuraa vastaan. Hän pelasi RoPS:n paidassa Veikkausliigaa ja Ykköstä yhteensä 132 ottelua, viimeistellen niissä 15 maalia. ==Valmennusura== Lumijärvi valittiin Rovaniemen Palloseuran A-juniorien valmentajaksi vuonna 2003. Hänen aikanaan A-juniorit nousivat Ykkösestä SM-sarjaan. RoPS:n päävalmentajana hän on toiminut kahteen otteeseen, vuosina 2004–2005 ja vuonna 2009. Kaudella 2004 RoPS:n ajauduttua putoamiskurimukseen Lumijärvi tuli erotetun György Hamorin tilalle ja hänen johdollaan RoPS säilytti sarjapaikkansa liigassa. Kaudella 2005 RoPS oli jälleen putoamiskurimuksessa ja Lumijärvi sai lopulta lähteä Matti Vikmanin tieltä. Hetkellisesti piristynyt RoPS ei lopulta kyennyt säilyttämään sarjapaikkaansa, vaan kärsi tappion nousukarsinnassa Vaasan Palloseuralle. Kaudella 2009 Lumijärvi korvasi erotetun Valeri Bondarenkon yhdessä RoPS- legenda Zeddy Sailetin kanssa, mutta joutui itsekin väistymään ennen kauden viimeistä ottelua, johon ohjat otti Saileti. Kaudeksi 2010 Lumijärvi palasi AC Kajaaniin, jossa onnistui nostamaan joukkueen kahdessa vuodessa Kolmosesta Ykköseen. Kajaanilaisjoukkueen ensimmäinen kausi toisella sarjatasolla päättyi kuitenkin viimeiseen sijaan ja putoamiseen. Lumijärvi ei jatkanut Kajaanissa ja siirtyi Forssan Jalkapalloklubin valmennuspäälliköksi kolmen vuoden sopimuksella. Valmennuspäällikön toimen ohella hän opiskelee myös UEFA:n Pro- valmentajalisenssiä varten. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset futsalpelaajat Luokka:Vuonna 1970 syntyneet Luokka:Elävät henkilöt
X Factor USA

X Factor USA on Fox-kanavalla esitetty yhdysvaltalainen tositelevisio- laulukilpailu. Kilpailun rakenne on sama kuin Britannian X Factorissa. Ohjelmasta esitettiin kolme tuotantokautta vuosina 2011–2013, mutta vuoden 2014 helmikuussa Fox-kanava ilmoitti, että neljättä kautta ei enää tule. Ohjelman tuomareina ensimmäisellä kaudella toimivat Simon Cowell, L.A. Reid, Paula Abdul, Nicole Scherzinger ja Cheryl Cole. Ohjelman koelaulut järjestettiin kesällä 2011. Ohjelman ensimmäinen kausi esitettiin Yhdysvalloissa vuonna 2011. Toisen kauden tuomareina toimivat Simon Cowell, L.A. Reid, Demi Lovato ja Britney Spears. Kolmannella kaudella tuomaroivat Cowell, Lovato, Kelly Rowland ja Paulina Rubio. Suomessa ohjelmaa esitti kahden ensimmäisen kauden ajan Sub, ja kolmatta kautta AVA. == Kaudet == === Ensimmäinen kausi === X Factorin ensimmäinen kausi alkoi 21. syyskuuta ja päättyi 22. joulukuuta 2011. Tuomareina toimivat Simon Cowell, L.A. Reid, Paula Abdul, Nicole Scherzinger ja Cheryl Cole. Jaksoja tuli kaksi viikossa, keskiviikkoisin ja torstaisin. Suomessa ohjelmaa esitettiin Subilla tiistaisin ja perjantaisin 4. lokakuuta alkaen. Myöhemmin jaksoja esitettiin vain tiistaisin. Ensimmäisen kauden voittajaksi selviytyi Melanie Amaro. === Toinen kausi === Toisen kauden tuomareina olivat edellisen kauden Simon Cowell ja L.A. Reid, sekä uusina tuomareina Britney Spears ja Demi Lovato. Toisen kauden voitti Tate Stevens.http://www.thexfactorusa.com/articles/the-x-factor-new- judges === Kolmas kausi === Kolmannella kaudella tuomaroivat Simon Cowell, Demi Lovato, Kelly Rowland ja Paulina Rubio. Kolmannen kauden voitti Alex & Sierra. == Kilpailun rakenne == *Kilpailun ensimmäinen vaihe on koelaulut. *Bootcamp on kilpailun toinen vaihe. Siinä kilpailijat laulavat ryhmissä tai yksitellen. *Kolmas vaihe on esiintyminen tuomareiden kotona. *Viimeinen vaihe on live-esiintymiset, joista kolme parasta selviää finaaliin. == Lähteet == == Aiheesta muualla == *Virallinen sivusto * Luokka:2010-luvun yhdysvaltalaiset tositelevisiosarjat Luokka:Kykyjenetsintäohjelmat Luokka:Foxin televisio- ohjelmat
Ingrid Auerswald

Ingrid Lange (omaa sukua Brestrich, aiemmin myös Auerswald; s. 2. syyskuuta 1957 Jena) on saksalainen yleisurheilija ja olympiavoittaja, joka kilpaili pikajuoksussa. Hän edusti aktiiviurallaan maajoukkuetasolla Itä-Saksaa ja seuratasolla SC Motor Jenaa. Auerswald menestyi etenkin 4 × 100 metrin viestissä, jossa hän voitti kaksi olympiamitalia ja yhden kultamitalin sekä MM- ja EM-kisoista. Hän voitti myös pronssia 100 metrin henkilökohtaiselta matkalta Moskovan olympialaisista 1980. Auerswald voitti kaksi maansa sisäratojen mestaruutta, yhden 60 metriltä vuonna 1984 ja toisen 200 metriltä vuonna 1988. == Ennätykset == * 100 m: 11.04 s (1984) * 200 m: 22,60 (1980) * 60 m (sisäradat): 7,12 (1984) == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1957 syntyneet Luokka:Elävät henkilöt
IJmuiden

IJmuiden on lähes 31 000 asukkaan taajama- ja satama-alue Velsenin kunnassa Pohjois-Hollannin länsirannikolla. Sen edessä avautuu Amsterdamiin johtava Pohjanmeren kanava, jonka kuningas Vilhelm III vihki käyttöön vuonna 1876. IJmuideniin rakennettiin 1800-luvun lopussa valtion varoin kalasatama, josta on sittemmin kehittynyt yksi Alankomaiden tärkeimmistä tavarasatamista. Sen alueella sijaitsee myös suosittu rantalomakohde IJmuiden aan Zee. Kaupungin nimi kirjoitetaan aina kahdella isolla alkukirjaimella, sillä hollannin kielessä ij-kirjainyhdistelmää pidetään yhtenä kirjaimena. == Lähteet == == Aiheesta muualla == Luokka:Alankomaiden kaupungit Luokka:Pohjois-Hollanti
Mehdi Mostefa

Mehdi Mostefa (, s. 30. elokuuta 1983 Dijon, Ranska) on ranskalais- algerialainen jalkapalloilija. Keskikentän ja puolustuksen oikealla laidalla pelaava Mostefa edustaa Ligue 1:ssa pelaavaa Ajacciota. ==Ura== Mostefa vietti neljä ensimmäistä juniorivuottaan kotikaupungissaan, edustaen paikallisia Fontaine-les-Dijonia ja Dijon FC:tä. Sittemmin hän siirtyi 15-vuotiaana AS Monacon junioreihin. Ammattilaisuransa Mostefa aloitti Championnat National sarjatasolla kaudella 2004–2005 Valencessa, jossa hän pelasi samaan aikaan toisen tulevan Algerian maajoukkueen pelaajan Medhi Lacenin kanssa. Mostefa vietti seuraavat kaudet pääosin Championnat National sarjatason joukkueissa ÉDS Montluçon ja FC Sète. Kesällä 2007 Mostefa siirtyi kahden vuoden sopimuksella Nîmes Olympiqueen, joka pelasi tuolloin vielä Championnat National sarjatasolla. Joukkue nousi seuraavalla kaudella Ligue 2:een ja Mostefa nimitettiin myöhemmin kauden aikana joukkueen kapteeniksi.Mostefa:Mon plus beau challenge,l'EN AlgeriaFoot 25.10.2010 Viitattu 27.10.2010 Hänen peliesitykset jatkuivat hyvinä myös toisella kaudellaan ja Nîmes teki pelaajan kanssa kesäkuussa 2009 kolmen vuoden jatkosopimuksen.Mostefa, trois ans de plus France football.net 15.6.2009 Viitattu 27.10.2010 Marraskuussa 2010 Mostefa sai yllättäen potkut, kun joukkueen uusi päävalmentaja Noël Tosi päätti erottaa joukkueen kapteenin ilman tarkempaa syytä.Nîmes : Mostefa ne comprend pas FootAfrica 365 13.11.2010 Viitattu 15.11.2010 Myöhemmin marraskuun lopulla valmentaja Tosi perui erotuksen ja kutsui Mostefan takaisin joukkueeseen. Mostefa menetti kuitenkin kapteenin nauhan.Mehdi Mostafa to Echorouk: “I am eager to live the amazing moments of July 5th Stadium” echoroukonline 28.11.2010 Viitattu 2.12.2010 14\. kesäkuuta 2011 Mostefa siirtyi kahden vuoden sopimuksella Ajaccioon.Mostefa officiellement à l'AC Ajaccio DZfoot 14.6.2011 Viitattu 16.6.2011 ==Maajoukkueura== Mostefa sai vuonna 2004 kutsun Algerian alle 21-vuotiaiden maajoukkueleirille, mutta ei pelannut ainuttakaan virallista ottelua Algerian nuorten maajoukkueessa. Mostefa pelasi ensimmäisen A-maaottelunsa Algerian paidassa 17. marraskuuta 2010 harjoitusottelussa Pohjois-Irlantia vastaan. ===Afrikan-mestaruuskisat 2013=== Mostefa pelasi ensimmäiset arvokisansa vuoden 2013 Afrikan- mestaruuskisoissa. Algerian kisat päättyivät alkulohkoon. ===MM-kisat 2014=== Mostefa valittiin 2014 MM-kisoihin. Hän pelasi kisojen aikana kaksi ottelua. Mostefa oli mukana avausottelussa Belgiaa vastaan, sekä myöhemmin neljännesvälieräottelussa Saksaa vastaan, jolle Algeria hävisi jatkoajan jälkeen. ==Yksityiselämä== Mostefa syntyi Ranskassa algerialaisille vanhemmille ja hänen sukunsa on kotoisin Mazounasta. Mostefa on naimisissa ja parilla on kaksi lasta. ==Lähteet== ==Aiheesta muualla== * Mehdi Mostefan profiili LFP:ssä Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1983 syntyneet Luokka:Elävät henkilöt
Pantteri (makeinen)

Pantteri on Chymoksen vuonna 1961http://www.fazer.fi/Brandit/Pantteri/ julkaisema makeinen, jota nykyään myy Fazer. Pantteria myydään useina erilaisina sekoituksina ja pussikokoina. Panttereita on kuutta makua: salmiakkia, salmiakkilakritsia ja neljää eri hedelmää, eli punainen (vadelma), oranssi (appelsiini), vihreä (päärynä) ja keltainen (ananas) Hedelmä-Pantteri. 2000-luvun puolivälissä Fazer alkoi tehdä tutuista makeispusseistaan erilaisia sekoituksia. Pantteri-teemaisena näitä sekoituksia on ollut monenlaisia: Lumipantteri-sekoitus, Rock-Pantteri-sekoitus, Yöpantteri-sekoitus, Pantteri Duo -sekoitus, Musta pantteri -sekoitus sekä Pantteri Street -sekoitus. Pingviini on myös tuottanut Pantteri-jäätelöä, jossa on salmiakki- ja vaniljajäätelöä ja lakritsikuorrutusta. == Tuotteita == * Pantteri Orginal * Pantteri Mix * Pantteri Duo * Lumi Pantteri Mix * Musta Pantteri * Puuma Limited Edition * Harmaa Pantteri * Pantteri Black Shot * Pantteri Street * Pantteri Hockey * Pantteri Sour Cat * Pantteri Jungle * Pantteri Salmiakkipastilleja / Hedelmäpastilleja / Tervapastilleja * Pantteri +choco * Pantteri Jäätelötuutti * Pantteri Munkki == Lähteet == Luokka:Fazerin makeiset
Santiago Ventura

Santiago Ventura Bertomeu (s. 5. tammikuuta 1980 Castellon) on espanjalainen tennispelaaja. Parhaimmillaan hän on ollut ATP-listan sijalla 65 maaliskuussa 2008, ja on voittanut yhden ATP-turnauksen kaksinpelissä. Ensimmäisen ja toistaiseksi ainoan ATP-turnausvoittonsa kaksinpelissä Ventura otti Casablancassa vuonna 2004, voitettuaan finaalissa Dominik Hrbatýn luvuin 6–3, 1–6, 6–4. Nelinpelissä hän on voittanut viisi ATP-turnausta, ja on ollut parhaimmillaan nelinpelin maailmanlistalla sijalla 37 heinäkuussa 2008. Grand Slam -turnauksissa hän on parhaimmillaan päässyt toiselle kierrokselle Australian avoimissa 2005. == Lähteet == == Aiheesta muualla == * Santiago Ventura profiili ATP:n kotisivuilla Luokka:Espanjalaiset tennispelaajat Luokka:Vuonna 1980 syntyneet Luokka:Elävät henkilöt
FK Inđija

FK Inđija () on serbialainen jalkapalloseura. Seura on kotoisin Serbian pohjois-osassa sijaitsevasta Inđijan kaupungista. Seura on perustettu vuonna 1933. Indija Luokka:Vuonna 1933 perustetut urheiluseurat
Cody Hodgson

Cody Hodgson (s. 18. helmikuuta 1990 Toronto, Ontario) on kanadalainen jääkiekkoilija, pelipaikaltaan keskushyökkääjä. Hän pelaa kaudella 2023–2024 AHL-liigan Milwaukee Admiralsissa. ==Pelaajaura== Hogson pelasi junioriurallaan OHL-liigan Brampton Battalionissa. Joukkueessa viettämiensä pelivuosien aikana hän pelasi kahdessa OHL:n tähdistöottelussa, voitti liigan säväyttävimmälle pelaajalle myönnettävän Red Tilson Trophyn ja herramiespelaajapalkinto William Hanley Trophy. Lisäksi hänet on palkittu CHL- liigan kauden parhaan pelaajan palkinnolla vuonna 2009. Hän pitää myös hallussaan yhden tähdistöottelun maali- ja piste-ennätyksiä. Hodgson on edustanut Kanadaa kahdessa arvoturnauksessa, ollen mukana alle 18-vuotiaiden MM-kilpailuissa vuonna 2008 sekä alle 20-vuotiaiden MM-kilpailuissa vuonna 2009. Hän voitti molemmista turnauksista MM-kultaa. Vuoden 2009 kilpailuissa hän voitti myös kisojen pistepörssin kuudellatoista tehopisteellään, ja tullen valituksi kisojen tähdistökentälliseen. Hän edusti Kanadaa myös vuoden 2007 Ivan Hlinkan muistoturnauksessa. Hodgson aloitti NHL-uransa kaudella 2010–2011, jolla hän edusti hänet NHL:n varaustilaisuuden 2008 ensimmäisellä kierroksella varannutta Vancouver Canucksia kahdeksassa runkosarja- ja kahdessatoista pudotuspeliottelussa. Suurimman osan kaudesta hän pelasi Canucksin silloisessa farmijoukkueessa AHL-liigan Manitoba Moosessa. Hän oli pelannut Moosessa ensimmäisen kerran jo kevään 2009 pudotuspeleissä. Kausi 2011–2012 oli ensimmäinen, jonka Hodgson on pelannut kokonaan NHL:ssä. Hän aloitti kauden Vancouver Canucksissa, josta hän siirtyi helmikuussa 2012, kauden viimeisenä siirtopäivänä tehdyssä pelaajakaupassa Buffalo Sabresiin. Sabres sai hänen lisäkseen puolustaja Alexander Sulzerin, kun Canucksiin siirtyivät hyökkääjä Zack Kassian ja puolustaja Marc-André Gragnani. Kaudeksi 2015–2016 Hogson teki sopimuksen Nashville Predatorsin kanssa. Vuonna 2016 Hogsonilla todettiin perinnöllisen sairauden aiheuttama hypertermia, joka oli vaarallinen hänen sydämelleen ja keuhkoilleen. Nashville Predators ilmoitti lokakuussa 2016 hänen siirtyvän seuran juniorijääkiekkoilijoiden avuksi ja näin hänen oma peliuransa päättyi. Pitkän kuntoutuksen ja valmistautumisen jälkeen Hogson pystyi taas pelaamaan jääkiekkoa ja hän teki try-out -sopimuksen AHL-liigan Milwaukee Admiralsin kanssa tammikuussa 2024. ==Lähteet== * * ===Viitteet=== ==Aiheesta muualla== * Cody Hodgson The Latest News Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1990 syntyneet Luokka:Elävät henkilöt
David Nemirovsky

David Semenovitš Nemirovsky (s. 1. elokuuta 1976 Toronto) on kanadalais- venäläinen entinen jääkiekkoilija ja nykyinen jääkiekkovalmentaja. joka tällä hetkellä toimii KHL-seura Torpedo Nižni Novgorodin päävalmentajana. Hän on pelannut ja valmentanut Venäjän Superliigassa ja sittemmin KHL:ssa kaudesta 2003–2004 lähtien, jota ennen hän pelasi muun muassa NHL:ssä, SM-liigassa ja Elitserienissä. Nemirovskylla on sekä Kanadan että Venäjän kansalaisuus. ==Ura== Nemirovsky aloitti NHL-uransa kaudella 1995–1996 hänet varanneen Florida Panthersin paidassa pelaten 9 NHL-ottelua. Kauden 2000–2001 alkuun asti hän pelasi Pohjois-Amerikassa, mutta hän ei koskaan pystynyt täysin vakiinnuttamaan paikkaansa Floridan miehistössä, joten suurin osa vuosista kului AHL:ssä. Kesken kauden 2000–2001 hän siirtyi Ruotsin Elitserieniin ja HV71:n miehistöön. Seuraavan kauden Nemirovsky aloitti Venäjän pääsarjassa, mutta siirtyi alkukauden jälkeen SM-liigaan Tampereen Ilveksen joukkueeseen. Kauden 2002–2003 hän pelasi vielä Helsingin Jokereissa, jonka jälkeen ura on jatkunut Venäjällä. Kauden 2003–2004 hän aloitti Himik Voskresenskissa, josta siirtyi kesken kauden Ak Bars Kazaniin. Kesken seuraavan kauden hän siirtyi Kazanista SKA Pietariin. Kaudet 2005–2007 hän pelasi Moskovan ZSKA:ssa ja tämän jälkeen jälleen kaksi kautta Pietarissa. Kaudelle 2009–2010 Nemirovsky siirtyi pelaamaan kazakstanilaisjoukkue Barys Astanan riveihin ja sieltä yhden kauden jälkeen Dinamo Minskiin. Minskistä hän siirtyi 16 ottelun jälkeen Moskovan ZSKA:han, josta erotettiin vain kahden ottelun jälkeen. Loppukauden Nemirovsky pelasi Saksan Regionalligassa Schweinfurtin joukkueessa. Kauden jälkeen Nemirovsky piti kaksi kautta taukoa jääkiekosta, kunnes palasi Moskovan ZSKA:n joukkueeseen kaudeksi 2013–2014. Kuudentoista ilman tehopisteitä pelatun ottelun jälkeen Nemirovsky lopetti uransa. Kauden 2015–2016 alusta Nemirovsky toimi KHL-seura Admiral Vladivostokin urheilujohtajana, josta toimesta hän sai potkut aivan joulukuun 2017 lopussa. Kauden 2018–2019 alusta alkaen Nemirovsky on toiminut Torpedo Nižni Novgorodin päävalmentajana. ==Lähteet== * * http://en.khl.ru/players/7268/ ===Viitteet=== Luokka:Kanadalaiset jääkiekkoilijat Luokka:Venäläiset jääkiekkoilijat Luokka:Kanadalaiset jääkiekkovalmentajat Luokka:Venäläiset jääkiekkovalmentajat Luokka:Kanadanvenäläiset Luokka:Florida Panthersin varaamat pelaajat Luokka:Vuonna 1976 syntyneet Luokka:Elävät henkilöt
Bada

Bada voi tarkoittaa seuraavia: * Bada, Samsungin kehittämä mobiililaitteiden käyttöjärjestelmä * Sunday Bada, nigerialainen juoksija * Bada, taajama Torsbyn kunnassa Ruotsissa
Okrapyyjuoksija

Okrapyyjuoksija (Turnix olivii) on pyyjuoksijoiden sukuun kuuluva viiriäistä muistuttava lintu. Se elää vain Australian Queenslandin pohjoisreunassa Cape Yorkin niemimaalla, ja on äärimmäisen uhanalainen. Herbert Christopher Robinson kuvaili lajin holotyypin Queenslandin Cooktownista vuonna 1900.The Internet Bird Collection == Lähteet == Luokka:Pyyjuoksijat Luokka:Uhanalaiset linnut
Noé Pamarot

Noé Pamarot (s. 14. huhtikuuta 1979 Fontenay-sous-Bois, Ranska) on ranskalainen jalkapalloilija. Hän on pelipaikaltaan keskuspuolustaja. == Ura == Pamarot edusti uransa alkuvaiheilla ranskalaista Martiguesia, josta hän siirtyi vuonna 1999 toiseen ranskalaisseuraan Niceen. Hänet lainattiin kuitenkin ensimmäiseksi kaudeksi 1999–2000 englantilaiseen Portsmouthiin. Neljän kauden jälkeen Nicessä hän siirtyi Tottenham Hotspuriin. Kaudella 2004–2005 Pamarot ehti pelata 23 ottelua, ennen kuin hän loukkasi polvensa vakavasti huhtikuussa 2005 vierasottelussa Birmingham Cityä vastaan. Tammikuussa 2006 hän siirtyi Portsmouthiin yhdessä Pedro Mendesin ja Sean Davisin kanssa. Siirtokorvaus pelaajista oli £7,5 miljoonaa. Hän teki ensimmäisen maalinsa joukkueessa joulukuussa 2006 ottelussa Arsenalia vastaan. Kesällä 2009 Pamarot vapautettiin sopimuksestaan Portsmouthin kanssa, ja niin hän teki uuden sopimuksen espanjalaisseura Hérculesin kanssa.Pompey release five players Sky Sports. Viitattu 27.10.2010. El Hércules cierra el fichaje de Noe Pamarot Marca. Viitattu 27.10.2010. Sopimus on pituudeltaan kaksivuotinen. == Lähteet == == Aiheesta muualla == * Noé Pamarotin tilastot BDFutbol-sivustolla Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Eva Pukkio

Eva-Maija Irene (Eva) Pukkio (28. marraskuuta 1944 Lahti – 21. maaliskuuta 1990 Helsinki) oli suomalainen poliitikko. Koulutukseltaan hän oli oikeustieteiden kandidaatti. Pukkio toimi kansanedustajana vuosina 1979–1983. Hän edusti Helsingin kaupungin vaalipiiriä ja kuului Kansallisen kokoomuksen eduskuntaryhmään. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset juristit Luokka:Vuonna 1944 syntyneet Luokka:Vuonna 1990 kuolleet
Lappohjan rautatieasema

Lappohjan rautatieasema (, , ratakm 189+639) on rautatieliikennepaikka -radalla Hangon Lappohjan taajamassa noin 17,5 kilometriä Hangosta Tammisaaren suuntaan. Asema avattiin lokakuussa 1873, samaan aikaan Hyvinkään ja Hangon välisen rautatien kanssa. Lappohjan alkuperäinen asemarakennus oli Knut Nylanderin suunnittelema, ja se valmistui vuonna 1871. Asemalta rakennettiin vuonna 1876 noin kahden kilometrin mittainen rata lähellä sijainneeseen luonnonsatamaan. Satamaradalla oli enimmäkseen vain puutavaraliikennettä, mutta sillä kulki noin vuosina 1880-1910 myös henkilöjunia. Sekä Lappohjan asema että satamarata purettiin Hangon vuokrauksen aikana. Lappohjan nykyinen asemarakennus rakennettiin jatkosodan aikana vuonna 1942. Miehitys ja lipunmyynti Lappohjassa lopetettiin vuonna 2000. Nykyisin asemalla pysähtyvät kaikki Karjaan ja Hangon väliset lähijunat. Lisäksi asemalta erkanee kaksi teollisuusraidetta: idässä Rautaruukin tehtaan raide ja lännessä Koverharin terästehtaan raide. == Lähteet == Luokka:Hangon rautatieliikennepaikat Luokka:Uudenmaan henkilöliikenteen rautatieliikennepaikat
Jorma Rantanen (poliitikko)

Jorma Kaarlo Vilho Rantanen (s. 16. syyskuuta 1944 Hauho) on suomalainen kansanedustaja ja poliitikko. Rantanen toimi kansanedustajana kolme vaalikautta vuosina 1983–1991 ja 1995–1999. Hän edusti vuosina 1983–1991 Hämeen läänin eteläistä vaalipiiriä ja vuosina 1995–1999 Hämeen läänin pohjoista vaalipiiriä ja kuului sosialidemokraattiseen eduskuntaryhmään. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Valkeakosken kaupunginvaltuutetut Luokka:Hämeen vaalipiiri Luokka:Pirkanmaan vaalipiiri Luokka:Vuonna 1944 syntyneet Luokka:Elävät henkilöt
Jorma Rantanen

Jorma Rantanen voi tarkoittaa seuraavia: *Jorma Rantanen (s. 1944), kansanedustaja (SDP) *Jorma Rantanen (s. 1938), professori ja Työterveyslaitoksen pääjohtaja
Näköpiiri

Näköpiiri oli suomalainen mielipide- ja kulttuurilehti. Se ilmestyi aikakauslehtimuotoisena kerran kuukaudessa vuosina 1978–1983. Lehden mainoslause kuului: "Näköpiiri – lehti ihmisen ja luonnon puolella".Kun edustajat eivät riitä – Kansalaistoiminnan opas Näköpiirin toimituksellinen linja kiteytettiin ensimmäisessä numerossa neljään määritelmään: demokratia, tasa-arvo, kansallinen kulttuuri ja kansainvälinen vuorovaikutus. Lehti ilmestyi aikakauslehtikokoisena. Se muuttui kuitenkin tabloidikokoiseksi viimeisenä ilmestymisvuotenaan numerosta 2/1983 alkaen. ==Julkaisija ja toimitus== Lehteä julkaisi Osuuskunta Näköpiiri, joka oli noin 200 yksityisen henkilön muodostama lehtiosuuskunta. Perustaja ja päätoimittaja oli Eero Taivalsaari. Viimeisen kolmen numeron vt. päätoimittaja oli Soma Rytkönen. Ensimmäiseen toimitukseen kuuluivat: Eero Taivalsaari, Hannu Eerikäinen, Vesa Karonen (kirjallisuus), Jussi Aalto (kuvatoimittaja), Hannu Salmi (valokuvaaja), Kalervo Katavuori (taitto). Lehdellä oli useita ulkomaankirjeenvaihtajia. Lehdellä oli toimitusneuvosto, jonka puheenjohtaja oli Reijo Wilenius. ==Näköpiiri-riihi== Lehti järjesti Joensuussa Karjalantalolla valtakunnallisen kulttuuri- ja keskustelutapahtuman nimellä Näköpiiri-riihi vuosina 1979–1981Karjalainen 27.8.1979. Pyhäselän Niittylahdessa tapahtuma järjestettiin vuonna 1982. ==Lähteet== Luokka: Suomalaiset kulttuurilehdet Luokka: Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Kurenuotta

Kurenuotta on suuri suppilomainen verkko, jota käytetään etenkin sardiinien, sardellien ja tonnikalojen kalastuksessa. Kalastajat saartavat kalaparven nuotalla, kurovat sen alhaalta umpeen vetämällä paulasta ja nostavat sitten saaliin merestä alukseen. Nuotta pysyy vedessä suorana, sillä sen alareunaan on kiinnitetty lyijypainoja ja yläreunaan kohoja. Kurenuottien käyttö tonnikalojen kalastuksessa on osoittautunut ongelmalliseksi, sillä niihin jää sivusaaliina suuria määriä delfiinejä. == Lähteet == Luokka:Kalanpyydykset
Peter Muurman

Peter Erik Alexander Muurman (s. 26. toukokuuta 1944 Helsinki) on suomalainen kansanedustaja ja poliitikko. Koulutukseltaan hän on yhteiskuntatieteiden maisteri. Muurman toimi kansanedustajana kolme vaalikautta vuosina 1975–1987. Hän edusti Uudenmaan läänin vaalipiiriä ja kuului sosialidemokraattiseen eduskuntaryhmään. Muurman liittyi Perussuomalaisiin vuonna 2012. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Vantaan kaupunginvaltuutetut Luokka:Vuonna 1944 syntyneet Luokka:Elävät henkilöt
Arja Ojala

Arja Orvokki Ojala (s. 5. huhtikuuta 1944 Tampere) on suomalainen kansanedustaja ja poliitikko. Koulutukseltaan hän on erityisopettaja. Ojala toimi kansanedustajana kaksi vaalikautta vuosina 1991–1999. Hän edusti Hämeen läänin pohjoista vaalipiiriä ja kuului sosialidemokraattiseen eduskuntaryhmään. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Tampereen kaupunginvaltuutetut Luokka:Suomalaiset opettajat Luokka:Pirkanmaan vaalipiiri Luokka:Vuonna 1944 syntyneet Luokka:Elävät henkilöt
Savannipyyjuoksija

Savannipyyjuoksija (Turnix castanotus), myös T. castanota, on pyyjuoksijoiden sukuun kuuluva viiriäistä muistuttava lintu. Se elää Australian pohjois- ja luoteisosissa sekä rannikon edustan saarilla. John Gould kuvaili lajin holotyypin Pohjoisterritorion Port Essingtonista vuonna 1840.The Internet Bird Collection == Lähteet == Luokka:Pyyjuoksijat
Toivo Mäkynen

Toivo Henrik Mäkynen (s. 27. helmikuuta 1944 Alavus) on suomalainen poliitikko. Koulutukseltaan hän on diplomi-insinööri. Mäkynen toimi kansanedustajana vuosina 1979–1983 edustaen Uudenmaan läänin vaalipiiriä ja kuului Kansallisen kokoomuksen eduskuntaryhmään. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Vantaan kaupunginvaltuutetut Luokka:Uudenmaan vaalipiiri Luokka:Suomalaiset insinöörit Luokka:Vuonna 1944 syntyneet Luokka:Elävät henkilöt
Viidakkopyyjuoksija

Viidakkopyyjuoksija (Turnix melanogaster) on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian itärannikon Queenslandin kaakkoisosasta Uuden Etelä-Walesin koillisosaan. Viime aikoina laji on tavattu myös Fraser Islandilla. John Gould kuvaili lajin holotyypin Queenslandin Moreton Baysta vuonna 1837.The Internet Bird Collection == Lähteet == Luokka:Pyyjuoksijat Luokka:Uhanalaiset linnut
Fredrik Svensson

Fredrik Svensson (s. 13. huhtikuuta 1975 Skellefteå, Ruotsi) on ruotsalainen jääkiekkoilija, pelipaikaltaan puolustaja. Hän siirtyi kaudeksi 2012–2013 Elitserienin Luleåån. Svensson on peruspuolustaja. ==Ura== Svensson on kotikaupunkinsa joukkueen Skellefteå AIK:n kasvatti. Tästä huolimatta hän aloitti junioriuransa Hammarbyssa, joka pelasi Ruotsin toiseksi korkeimmalla sarjatasolla. Hän pelasi seuran edustus- ja juniorijoukkueissa neljän ja yhden vajaan kauden ajan. Hän pelasi kaudella 1997–1998 yhden ottelun verran SM- liiga-seura Kiekko-Espoossa sekä neljän ottelun verran Elitserien-seura Malmö Redhawksissa. Kaudeksi 1999–2000 hän siirtyi Luleå HF:ään, jossa hän vakiinnutti paikkansa kokoonpanossa pelaten 44 ottelua ja tehden 13 tehopistettä. Sama tahti jatkui myös seuraavilla kolmella kaudella, jolloin joukkue pääsi joka kerta pudotuspeleihin. Kaudella 2003–2004 Svensson pelasi läpimurtokauden Leksands IF:ssä tehden uransa ennätystehot 3+11=14 noussen samalla maajoukkueeseen. Seuraavalla kaudella häneltä jäi väliin yli kymmenen ottelua, mutta tästä huolimatta hän paransi piste-ennätystään kolmella. Kaudeksi 2005–2006 Svensson siirtyi Sveitsin NLA-liigaan HC Ambrì-Piottaan. Kausi meni täysin pilalle olkapäävamman vuoksi, ja hän pääsi pelaamaan vain 16 ottelua runkosarjassa. Hän toipui lopulta keväällä ja aloitti seuraavan kauden samassa seurassa. Hän siirtyi kaudella 2006–2007 lopulta 23 pelatun ottelun jälkeen SM-liigaan Hämeenlinnan Pallokerhoon, joka oli Svenssonin uran kahdeksas seura. Hän pelasi seurassa runkosarjassa 22 ottelua, mutta HPK osti ulos Svenssonin sopimuksen. HPK oli tehnyt Svenssonin kanssa sopimuksen jo toukokuussa 2005, mutta sopimus purettiin. Kaudeksi 2007–2008 Svensson siirtyi Saksan DEL-liigaan Grizzly Adams Wolfsburgiin. Kaudella 2008–2009 hän pelasi loukkaantumisen vuoksi vain 21 ottelua. Kaudeksi 2009–2010 Svensson palasi Ruotsiin, Södertälje SK:hon. Seurassa hän pelasi vain 37 ottelua runkosarjassa. Lokakuussa 2010 Svensson siirtyi puolustajia kaivanneeseen SM- liiga-seura Ilvekseen kuuden kuukauden sopimuksella, johon sisältyi kuukauden koeaika. Hän ei jatkanut seurassa koeajan jälkeen ja vaihtoi Elitserienin AIK:hon, jossa pelasi puolentoista kauden ajan. Hän loukkaantui kauden 2011–2012 lopulla eikä pystynyt pelaamaan runkosarjan seitsemässä viimeisessä pelissä eikä pudotuspeleissä. Svensson teki kauden jälkeen sopimuksen Luleån kanssa. ===Maajoukkueura=== Svensson edusti Ruotsin A-maajoukkuetta kuuden ottelun ajan kaudella 2003–2004. ==Lähteet== Luokka:Ruotsalaiset jääkiekkoilijat Luokka:Vuonna 1975 syntyneet Luokka:Elävät henkilöt
Erkki Kanerva (kansanedustaja)

Erkki Evert Kanerva (2. tammikuuta 1944 Pihlajavesi – 31. joulukuuta 2013 Joensuu) oli suomalainen rikosylikomisario ja kansanedustaja. Kanerva toimi kansanedustajana vuosina 1999–2003. Hän edusti Pohjois-Karjalan vaalipiiriä ja kuului sosialidemokraattiseen eduskuntaryhmään. Kanerva oli joensuulaisen Karjalan Avun hallituksen puheenjohtaja. Hänelle myönnettiin 20.5.2011 sosiaalineuvoksen arvonimi.Valtioneuvoston kanslia ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Suomalaiset poliisit Luokka:Suomalaiset kolumnistit Luokka:Vuonna 1944 syntyneet Luokka:Vuonna 2013 kuolleet
Erkki Kanerva

Erkki Kanerva -nimisiä henkilöitä ovat olleet: * Erkki Kanerva (1936–2023), toimittaja ja pakinoitsija * Erkki Kanerva (1944–2013), rikosylikomisario ja SDP:n kansanedustaja.
Cook Inlet

Cook Inlet on Alaskanlahteen kuuluva lahti Alaskan osavaltion eteläosassa Yhdysvalloissa. Lahti on noin 290 kilometriä pitkä ja sijaitsee Kenain niemimaan ja Aleuttien vuoriston välissä. Lahti on Alaskan tiheimmin asuttua aluetta, ja sen valuma-alueella asuu yhteensä lähes 400 000 ihmistä, joista suurin osa Anchoragen kaupungissa lahden pohjoisosassa. Lahden valuma-alueella sijaitsee useita kansallispuistoja, sekä neljä tulivuorta, joista ainoastaan Mount Redoubt on tällä hetkellä aktiivinen.Inletkeeper.org: About the Cook inlet Watershed avo.alaska.edu: Central Alaska map and volcano list == Lähteet == == Aiheesta muualla == * Cook Inlet Tribal Council * The Cook Inlet Region * About the Cook Inlet Watershed Luokka:Alaskan lahdet Luokka:Tyynenmeren lahdet
Kiko Femenía

Francisco Femenía Far eli Kiko (s. 2. helmikuuta 1991 Sanet y Negrals, Alicante, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan keskikenttäpelaaja tai oikea laitapuolustaja. == Seurajoukkueura == Kiko on Hérculesin kasvatti. Hän teki ensiesiintymisensä edustusjoukkueessa 15. kesäkuuta 2008 Segunda Divisiónin ottelussa Cádizia vastaan. Ottelun lopputulos 1–1 johti Cádizin putoamiseen sarjaporrasta alemmaksi Segunda División B:hen, vaikka joukkue protestoi laittomasta pelaajasta kotijoukkueen kokoonpanossa viitaten tällä Kikoon.Confirmado el descenso del Cádiz a Segunda B Sport. Viitattu 27.10.2010. Kauden 2008–2009 viimeisellä kierroksella hän pelasi toisen ottelunsa edustusjoukkueessa Salamancaa vastaan. Seuraavana kesänä hän solmi joukkueen kanssa ensimmäisen ammattilaissopimuksensa, joka oli pituudeltaan viisivuotinen.Kiko firmará un contrato profesional por cinco temporadas con el Hércules La Verdad. Viitattu 27.10.2010. Seuraavalla kaudella 2009–2010 hän nousi nuoresta iästään huolimatta yhdeksi joukkueen avainpelaajista. Hän pelasi lopulta kauden aikana 35 ottelua, ja niissä kertyi peliaikaa yhteensä hieman alle 1000 minuuttia. Hércules nousi myös kauden päätteeksi Primera Divisióniin ensi kertaa 13 vuoteen. 28\. elokuuta 2010 hän pelasi ensimmäisen ottelunsa Primera Divisiónissa Athletic Bilbaoa vastaan, kun hän tuli vaihdosta kentälle ottelun toisella puoliajalla. Hieman sisääntulonsa jälkeen hän sai paniikkikohtauksen heikosti omalta osalta alkaneen ottelun takia, josta hän kuitenkin myöhemmin toipui. Joukkue hävisi ottelun numeroin 0–1.Kiko Femenía derrota a la ansiedad El Hércules. Viitattu 27.10.2010. 6\. heinäkuuta 2011 Kiko siirtyi Barcelonan reservijoukkueeseen 2 miljoonan euron siirtokorvauksella, jonka päälle lisättiin vielä 1,5 miljoonan euron lisäkulut.Kiko Femenía se une al proyecto blaugrana Marca. Viitattu 6.7.2011. Hän pelasi seurassa kahden kauden aikana 62 Segunda Divisiónin ottelua ja teki kuusi maalia. Kaudella 2013–2014 hän pelasi saman sarjatason Real Madrid Castillassa viisi ottelua. Kevätkaudella 2015 hän pelasi niin ikään Espanjan kakkosliigan AD Alcorcónissa 17 ottelua. Kiko pelasi Deportivo Alavésissa 38 Segunda Divisiónin ottelua kaudella 2015–2016. Seuran noustua pääsarjaan hän pelasi seuraavalla kaudella 31 Primera Divisiónin ottelua. 1\. heinäkuuta 2017 Femenia teki 4-vuotisen sopimuksen Englannin Valioliigassa pelaavan Watford FC:n kanssa. Ensimmäisen ottelunsa uudessa joukkueessa hän pelasi 12.8. Liverpoolia vastaan. Sky Sports. Viitattu 7.9.2017. == Maajoukkueura == Femenía on pelannut kymmenkunta maaottelua Espanjan juniorimaajoukkueissa. == Lähteet == == Aiheesta muualla == * Kikon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt